**NSK avd. Agder har behandlet saken om lånesøknad fra NKK 26.april og 4.mai 2020**

NSK avd. Agder har via hovedstyret fått mailen hvor NKK søker om å få låne 10 MNOK av klubber og forbund. Styret har sendt spørsmål og kommentarer til hovedstyret i fm deres behandling av saken.

Hovedstyret har bedt avdelingenes styrer om å svare på følgende:

Viser til mail hvor NKK ber om å låne 10 MNOK av klubber m.m. og mail fra Hovedstyret, hvor det heter om **Avdelingens oppgave:**

Tidsfrist: 10.mai 2020

Gjennomføre styremøte og fatte følgende vedtak:

1. Ja/nei til NSK-lån til NKK
2. Ja/nei til at avdelingen deltar med et beløp – foreslått kr 10 000.
3. Bør lånesøknaden behandles i ekstraordinært årsmøte?

Styret i avd. Agder vurderte saken slik:

I lovene til NSK står det følgende om avdelingsstyret sitt ansvar:

*Avdelingsstyret leder avdelingens daglige drift i samsvar med klubbens formål, (Jfr. §1-1 og §1- 2), og treffer beslutninger i alle saker som ikke tilligger avdelingens årsmøte, Hovedstyret eller Representantskapet.*

*I tillegg til ansvaret for avdelingens daglige drift, skal avdelingsstyret søke å koordinere sine aktiviteter med andre klubber via sin NKK-region.*

Styret tolker at henvendelsen fra NKK om å låne ut avdelingens penger ikke til å være «daglig drift». Styret mener derfor at dette må behandles av avdelingens årsmøte. Det er i motsetning til mail fra Cecile Holgersen og Hilde Engeland i NKK 26.4.20 hvor det fremkommer at styret har slik fullmakt.

Styret mener å mangle informasjonen om NKK’s økonomi i forhold til risikoen. Detter er meldt hovedstyret. Naturlige spørsmål er hva har NKK gjort for å kutte kostnader. Det burde foreligge en handlingsplan fra NKK som også viser bruk av pengene. Det burde foreligge en kortsiktig og en langsiktig plan for driften hvor også tilbakebetaling av lånet på 10 MNOK inkluderes. Etter at NKK sendte lånesøknaden har det kommet nye krav om avlysning av arrangementer over 500 stk. fram til 1.9. og hva hvis NKK hvis vi de får mindre midler enn søkt om.

Enstemmig vedtak:

NSK avd. Agder sitt styre mener at det ikke bør gis lån til NKK av NSK eller av NSK avd. Agder.

Generelt oppfatter vi at saken er dårlig opplyst av NKK.

Styret mener at lovene til NSK ikke gir styret fullmakt til å innvilge et lån eller gi penger til NKK.

Agder 6.5.2020

Styret i NSK avd Agder